Sendin

Sendin (an pertués, Sendim) ye ua bila i freguesie de l cunceilho de Miranda de l Douro, cun 38,31 km² de área i 1 432 habitantes, de acordo culs censos de 2001 (densidade de 37,4 h/km²). 

Sendin fui eilebada a bila an 1989, ye parte antegrante de la ária an que se fala l Mirandés, na sua baridade Sendinés. Son caratelísticas de Sendin la sue bariadade de la léngua, l Sendinés, que de cierta fuorma ye ua bariaçon de l Mirandés. 

Sendin pertence a l Praino Mirandés an Trás ls Montes i cumo tal bien ne l anterior de Pertual. La Freguesie de Sendin stá anserida ne l Parque Natural de l Douro Anternacional, ua zona rica an fauna i flora. Ye ua bila que queda a poucos quilómetros de l riu Douro i que como tal se eidantefica culas arribas, sendo mesmo chamada la "Capital de las Arribas". Las peinhas que custituen las marges de l riu, ténen uas bistas magneficas. 
Puode-se ancuntrar acerca de l riu un cais flubial.

Na Bila hai muita culidade de la quemida, adonde se çtaca la puosta Mirandesa. 
La puosta Mirandesa naciu na rue an Sendin pelas manos de Tie Grabiela, que ampeçou an feiras a cortar cachos de chicha i a poner-los an riba de pan. Apuis la receita fui adatada al Restourante, i ye agora ua cousa de fidalgos sendo serbida ne l Restourante "A Gabriela".

Sendin ten muitas pessonas atibas i criatibas, eisemplo desso ye la Banda Pica-Tumilho, la purmeira banda de Rock Agrícola adonde las letras de las sues músicas son an Sendinés.   

Zde 1999 ye rializado nesta bila anualmente an l purmeiro fin de sumana de Agosto l Festibal Antercéltico de Sendin, festibal que chama miles de pessonas apreciadoras de música Folque.

Património

Semitério Ls Santos
Frescos de San Paulo
Capielha de San Sebastian
Eigreija Matriç
Capielha de Nuosso Senhor de la Buona Muorte
Fuonte de l Lhugar
Staçon de Camboios
Arribas de l Douro

SAL Sendin an Linha
Festibal Antercéltico de Sendin 
Bumbeiros Beluntários de Sendin 
Retratos de Sendin 

Category:Fraguesies de Miranda de l Douro